**DĖL DARBO GRUPĖS SUDARYMO IR JOS DARBO REGLAMENTO PATVIRTINIMO**

2024 m. balandžio 30 d. Nr. MV-230

Rokiškis

Vadovaudamasis Lietuvos Respublikos vietos savivaldos įstatymo 27 straipsnio 2 dalies 26 punktu, 2024 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo, patvirtinto Rokiškio rajono savivaldybės tarybos 2024 m. balandžio 25 d. sprendimu Nr. TS-159 „Dėl 2024 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“, 11 punktu:

1. S u d a r a u darbo grupę dėl valstybės lėšų, skirtų mokytojų pasitraukimo ir pritraukimo išlaidoms apmokėti, 2024 metams paskirstymo (toliau – Darbo grupė):

1.1. Aurimas Laužadis – Rokiškio rajono savivaldybės administracijos Švietimo ir sporto skyriaus vedėjas (darbo grupės vadovas);

1.2. Rita Elmonienė – Rokiškio rajono savivaldybės administracijos Švietimo ir sporto skyriaus vedėjo pavaduotoja (darbo grupės sekretorė);

1.3. Aldona Burdinavičiūtė – Rokiškio rajono savivaldybės administracijos Finansų skyriaus vyriausioji specialistė;

1.4. Erikas Gaigalas – Rokiškio Juozo Tumo-Vaižganto gimnazijos mokytojas, Rokiškio švietimo darbuotojų profesinių sąjungų susivienijimo atstovas;

1.5. Elinga Mikulėnienė – Rokiškio rajono savivaldybės švietimo centro direktorė, Rokiškio rajono švietimo įstaigų vadovų asociacijos atstovė.

2. T v i r t i n u Darbo grupėsdėl valstybės lėšų, skirtų mokytojų pasitraukimo ir pritraukimo išlaidoms apmokėti, 2024 metams paskirstymo darbo reglamentą (pridedama).

Šis potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

PATVIRTINTA

Rokiškio rajono savivaldybės mero

2024 m. balandžio 30 d. potvarkiu Nr. MV-230

**DARBO GRUPĖS** **DĖL VALSTYBĖS LĖŠŲ, SKIRTŲ MOKYTOJŲ PASITRAUKIMO IR PRITRAUKIMO IŠLAIDOMS APMOKĖTI, 2024 METAMS PASKIRSTYMO**

**DARBO REGLAMENTAS**

**I SKYRIUS**

**BENDROJI DALIS**

1. Darbo grupės dėl valstybės lėšų, skirtų mokytojų pasitraukimo ir pritraukimo išlaidoms apmokėti, 2023 metams paskirstymo (toliau – Darbo grupė) darbo reglamentas nustato Darbo grupės funkcijas ir darbo organizavimo tvarką.

2. Darbo grupė sudaroma ir veikia vadovaudamasi 2024 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašu (toliau – Aprašas), patvirtintu Rokiškio rajono savivaldybės tarybos 2024 m. balandžio 25 d. sprendimu Nr. TS-159 „Dėl 2024 metų valstybės biudžeto lėšų, skirtų išlaidoms, susijusioms su Rokiškio rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ ir šiomis Darbo grupės darbo reglamento nuostatomis.

3. Darbo grupės veikla grindžiama kolegialiu klausimų svarstymu ir sprendimų priėmimu.

4. Darbo grupė savo sprendimus priima laikydamasi lygiateisiškumo, objektyvumo, nediskriminavimo ir skaidrumo principų.

5. Darbo grupės darbo reglamentas keičiamas ir tvirtinamas Rokiškio rajono savivaldybės mero potvarkiu. Jo laikytis privalo visi Darbo grupės nariai.

**II SKYRIUS**

**DARBO GRUPĖS FUNKCIJOS, DARBO ORGANIZAVIMAS IR PARAIŠKŲ SVARSTYMO TVARKA**

6. Darbo grupė atlieka šias funkcijas:

6.1. teisės aktų nustatyta tvarka svarsto mokyklų pateiktas paraiškas dėl valstybės lėšų, skirtų mokytojų pasitraukimo ir pritraukimo išlaidoms apmokėti, 2024 metams (toliau – paraiškos);

6.2. paskirsto valstybės biudžeto lėšas savivaldybės mokykloms, išanalizavus mokyklų pateiktą lėšų poreikį.

7. Darbo grupę sudaro ne mažiau kaip 5 nariai.

8. Darbo grupės posėdžiai rengiami, gavus savivaldybės mokyklų paraiškas.

9. Darbo grupės vadovas arba vadovo pavedimu Darbo grupės sekretorius organizuoja Darbo grupės posėdžius. Apie planuojamus rengti posėdžius visiems Darbo grupės nariams praneša Darbo grupės sekretorius elektroniniu būdu (elektroniniu paštu) ne vėliau kaip prieš 2 darbo dienas.

10. Darbo grupės posėdis yra teisėtas, jeigu jame dalyvauja ne mažiau kaip pusė jos narių. Darbo grupės narys, negalintis atvykti į posėdį, apie tai ne vėliau kaip prieš 1 darbo dieną iki Darbo grupės posėdžio turi pranešti Darbo grupės sekretoriui arba Darbo grupės vadovui elektroniniu paštu. Darbo grupės narys, negalintis dalyvauti posėdyje, turi teisę, susipažinęs su pateikta medžiaga, iš anksto raštu balsuoti dėl kiekvieno posėdžio darbotvarkės klausimo. Darbo grupės nario balsavimas iš anksto raštu įskaitomas į posėdžio kvorumą ir balsavimo rezultatus.

11. Darbo grupės sprendimai priimami paprastąja Darbo grupės narių balsų dauguma. Balsams pasiskirsčius po lygiai, lemia Darbo grupės vadovo balsas.

12. Darbo grupės posėdžių skaičius nėra ribojamas.

13. Darbo grupės nariai privalo informuoti Darbo grupės vadovą apie galimą ar esamą viešųjų ir privačių interesų konfliktą ir nusišalinti nuo visų veiksmų, kurie gali sukelti tokį konfliktą. Nusišalinimo faktas pažymimas Darbo grupės posėdžio protokole.

14. Darbo grupė turi teisę:

14.1. įpareigoti mokyklą pateikti papildomą informaciją, reikalingą paraiškai išnagrinėti;

14.2. atidėti paraiškų nagrinėjimą, kol Darbo grupės nustatytos sąlygos bus įvykdytos arba bus pateikta papildoma informacija;

14.3. esant poreikiui, Darbo grupės sprendimu, kviesti į Darbo grupės posėdžius suinteresuotų mokyklų vadovus ar atstovus ir kt.;

14.4. nenagrinėti paraiškos toliau, jei mokykla Darbo grupės prašymu nepateikia papildomų dokumentų ar nepatikslina kitos informacijos.

15. Valstybės biudžeto lėšos, skirtos mokytojų pasitraukimo išlaidoms padengti, mokykloms paskirstomos šia tvarka:

15.1. jei mokyklų poreikis neviršija savivaldybei šiam tikslui skirtos sumos, lėšos paskirstomos pagal poreikį;

15.2. jei mokyklų poreikis viršija savivaldybei skirtą lėšų sumą, pirmiausia lėšos paskirstomos patenkinant poreikį, nurodytą Aprašo 3.1 papunktyje, o likusi nepaskirstyta suma paskirstoma proporcingai poreikiui.

16. Jei paskirsčius valstybės biudžeto lėšas, skirtas mokytojų pasitraukimo išlaidoms padengti, Aprašo 12.1 ir 12.2 papunkčiuose numatyta tvarka, lieka nepanaudotų savivaldybei tam tikslui skirtų valstybės biudžeto lėšų, jos skiriamos mokytojų pritraukimui savivaldybės mokyklose taikomoms priemonėms finansuoti pagal mokyklų teikiamas paraiškas.

17. Valstybės biudžeto lėšos, likusios nepanaudotos mokytojų pasitraukimo išlaidoms iš dalies padengti, paskirstomos mokytojų pritraukimui:

17.1. jei mokyklų pateiktas poreikis neviršija savivaldybės turimos valstybės biudžeto sumos, lėšos paskirstomos pagal poreikį;

17.2. jei mokyklų poreikis viršija savivaldybei skirtą lėšų sumą, paskirstoma proporcingai poreikiui.

**III SKYRIUS**

**DARBO GRUPĖS SIŪLYMŲ IR SPRENDIMŲ ĮFORMINIMO TVARKA**

18. Darbo grupės posėdžiai yra protokoluojami. Posėdžio protokolą pasirašo Darbo grupės vadovas ir sekretorius. Darbo grupės posėdžio metu gali būti daromas garso įrašas, kuris tampa sudedamąja protokolo dalimi.

19. Protokole turi būti nurodyta Darbo grupės posėdžio data, posėdyje dalyvavusieji ar balsavę el. paštu Darbo grupės nariai, svarstyti klausimai, priimti sprendimai, balsavimo rezultatai (už, prieš, balsavime nedalyvavo).

20. Protokolas turi būti surašytas ir pasirašytas ne vėliau kaip per tris darbo dienas nuo posėdžio.

21. Finansų skyrius pagal pateiktus Darbo grupės dokumentus patikslina savivaldybės biudžetą ir paskirsto mokykloms lėšas, skirtas mokytojų pasitraukimo ir pritraukimo išlaidoms.

22. Valstybės biudžeto lėšos savivaldybės mokykloms paskirstomos savivaldybės tarybos sprendimu ne vėliau kaip iki 2024 m. rugpjūčio 31 d.

**IV SKYRIUS**

**BAIGIAMOSIOS NUOSTATOS**

23. Už Darbo grupės veiklos organizavimą yra atsakingas Darbo grupės vadovas.

24. Už Darbo grupės posėdžių protokolų surašymą, Darbo grupės sprendimų pateikimą suinteresuotiems asmenims yra atsakingas Darbo grupės sekretorius.

25. Darbo grupės nariai, pažeidę teisės aktų, reglamentuojančių Darbo grupės veiklą, reikalavimus, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_